Държавен вестник, бр. 89, 2016 г., стр. 35

БРОЙ  89	
Д Ъ Р Ж А В Е Н  В Е С Т Н И К 	
СТР.  35  
4. формиране на умения за полисензорно 
възприемане на чужда реч;
5. развитие на психичните процеси;
6. осигуряване на необходимите условия за 
създаване и развитие на умения, интереси и 
усъвършенстване на способностите.
Чл. 119. (1) Учебните програми по специал­
ните учебни предмети за децата и учениците с 
нарушено зрение имат за цел да подпомогнат 
цялостното развитие на децата и учениците 
с нарушено зрение, като съдействат за ком­
пенсация на слепотата и слабото зрение и 
за формиране на умения за самостоятелен и 
независим живот.
(2) Учебните програми по специалните 
учебни предмети за деца и ученици с нарушено 
зрение се изпълняват в индивидуална или в 
групова форма на работа, както и в часовете 
по различни учебни предмети от учител на 
ученици с нарушено зрение.
Чл. 120. Обучението по специалните учебни 
предмети за децата и учениците със сензорни 
увреждания се предоставя от специалното 
училище за обучение и подкрепа на ученици 
със сензорни увреждания или от рехабили­
татори на слуха и говора и учители на деца 
и ученици с нарушено зрение, назначени в 
детските градини по чл. 35 и в училищата 
по чл. 38 и 39 ЗПУО.
Чл. 121. При обучението на деца и ученици 
с комплексни физически увреждания детската 
градина, училището и центърът за подкрепа 
за личностно развитие, включително центъ­
рът за специална образователна подкрепа, 
осигуряват при необходимост използването 
на помагащи технологии чрез устройства за 
проследяване на погледа и специализиран соф­
туер за използването им, суичове, софтуер за 
управление на компютър с глас, алтернативни 
клавиатури и мишки и други за подпомагане 
на цялостното развитие на децата и учениците 
с физически увреждания.
Чл. 122. При обучението на деца и ученици 
с емоционално-поведенчески и комуникатив­
ни проблеми се прилагат методи и подходи, 
насочени към овладяването на полезни и 
социални умения, в индивидуална или в гру­
пова форма на работа, както и по време на 
обучението в часовете по различни учебни 
предмети, в зависимост от индивидуалните 
им учебни програми.
Чл. 123. Ресурсното подпомагане се осъ­
ществява от ресурсни учители, рехабилитато­
ри на слуха и говора и други педагогически 
специалисти, които са част от екипите за 
подкрепа за личностно развитие на децата 
и учениците със специални образователни 
потребности в детските градини и училищата.
Чл. 124. (1) Директорът на детската градина 
или училището назначава ресурсен учител за 
дългосрочна допълнителна подкрепа на до 3 
деца и ученици със специални образователни 
потребности в групата или паралелката.
(2) За децата и учениците с краткосрочна 
допълнителна подкрепа директорът може 
при необходимост да подаде заявление за 
осигуряване на ресурсни учители и други 
педагогически специалисти от регионален 
център за подкрепа на процеса на приобща­
ващото образование, от център за подкрепа 
за личностно развитие, от Държавния логопе­
дичен център или от специални училища за 
обучение и подкрепа на ученици със сензорни 
увреждания.
(3) В срок до 14 дни от получаването на 
заявлението по ал. 2 директорите на регио­
нални центрове за подкрепа на процеса за 
приобщаващото образование, Държавният 
логопедичен център, центровете за подкрепа 
за личностно развитие и специалните училища 
за обучение и подкрепа на ученици със сен­
зорни увреждания осигуряват необходимите 
учители и специалисти, а при невъзможност 
да ги осигурят съдействат на директора на 
детската градина или училището за осигу­
ряването им от други институции или от 
социални услуги.
Чл. 125. Ресурсното подпомагане на деца и 
ученици с увреден слух и с нарушено зрение 
може да се осигури и предостави от спе­
циалните училища за обучение и подкрепа 
на ученици със сензорни увреждания чрез 
създаването на мобилен екип (рехабилита­
тори на слуха и говора и учители на деца 
с нарушено зрение), който да съдейства на 
регионалния екип за подкрепа за личностно 
развитие на децата и учениците със специални 
образователни потребности при оценката на 
образователните потребности на тези деца и 
ученици, както и на екипите за подкрепа за 
личностно развитие на децата и учениците 
със сензорни увреждания в детските градини 
и училищата.
Чл. 126. (1) Ресурсното подпомагане се про­
вежда индивидуално и/или групово съгласно 
плана за подкрепа на всяко дете или ученик 
със специални образователни потребности.
(2) Ресурсното подпомагане може да включ­
ва:
1. адаптиране на учебното съдържание 
съобразно индивидуалните потребности на 
децата и учениците със специални образова­
телни потребности;
2. осигуряване на помощни средства и 
технологии за пълноценно участие в образо­
вателния процес;
3. съвместна работа на учителите в гру­
пата/учителя по съответния учебен предмет 
и ресурсния учител при провеждането на 
педагогическата ситуация/урока;
4. терапевтична подкрепа на деца и ученици 
със специални образователни потребности;
5. консултиране на учителите по отношение 
на изграждането на подкрепяща среда в дет­
ската градина или училището и за осигуряване